text: Dømt for røg i værtshuset
  15 november 2010 kl. 16.48
  Ejeren af værtshuset Lumskebugten i Vejle blev i dag dømt til at betale 2.000 kroner for overtrædelse af rygeloven.
  Dermed er flere års tovtrækkeri med myndighederne slut for indehaver Johnny Beck, der trods forbuddet mod rygning på værtshuse over 40 kvadratmeter, fortsat lod sine kunder og personale pulse løs.
  Arbejdstilsynet har opmålt Lumskebugten til at være større end 40 kvadratmeter.
  Johnny Beck har fået opmålt værtshuset, og han kom til 39,5 kvadratmeter.
  Han planlægger nu at bygge værtshuset om, så det bliver lidt mindre.
  Johnny Beck overvejer at anke dommen.
  Lumskebugten er det ældste værtshus i Vejle.
  